પાલિકા સમગ્ર શહેરનો કચરો જ્યાં ફેંકે છે એ ડોલી તળાવને ૨ કરોડ રૃપિયાના ખર્ચે વિકસાવી પ્રવાસન સ્થળ બનાવવાનું સપનું સેવવામાં આવ્યુ છે. જેના માટે માપણી પણ કરી લેવામાં આવી છે, જોકે પાલિકા દ્વારા ડોલી તળાવને વિકસાવવા પૂર્વે શહેરના કચરાની વૈકલ્પિક વ્યવસ્થા અને ડોલી તળાવને બારેમાસ ભરેલુ રાખવા માટેની વ્યવસ્થા કરવી પડશે. કારણ પાલિકા તળાવમાં બોટીંગ સહિત આસ-પાસ અન્ય સુવિધાઓ ઉભી કરવાનું વિચારી રહી છે.